तपाईंको मनमा कहिले लक्षण देखिएलान् भनेर लाग्न सक्छ । एचआईभीको सन्दर्भमा भने एड्सको स्थितिमा नपुगेसम्म सामान्य खासै लक्षण देखिन गाह्रो छ र त्यसका लागि दसौं वर्ष वा बढी समय पनि लाग्न सक्छ । कतिपयलाई त त्यसभन्दा बढी समयमा पनि एड्सको लक्षण नदेखिएको अवस्था छ । एचआईभी शरीरमा भए–नभएको यकिन गर्न एचआईभीसँग सम्बन्धित प्रतिजैविकी परीक्षण गरिन्छ । यस्ता रक्त परीक्षणमा नतिजा नकारात्मक (नेगेटिभ) हुनुले एचआईभी तपाईंको शरीरमा नभएको जनाउँछ भने सकारात्मक (पोजिटिभ) हुनुले भएको । यद्यपि यो परीक्षणभन्दा पहिले चिकित्सकीय परामर्श लिनु आवश्यक छ ।
